***** ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1989 για την έγκριση του μηχανισμού διαφοροποιήσεως των παραγωγών βαρέων αμνών και ελαφρών αμνών στην Ισπανία (Το κείμενο στην ισπανική γλώσσα είναι το μόνο αυθεντικό) (90/19/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), και ιδίως το άρθρο 4 παράγραφος 4, Εκτιμώντας: ότι το άρθρο 4 παράγραφος 4 του κανονισμού (ΕΟΚ) αριθ. 3013/89 προβλέπει την εφαρμογή από τα κράτη μέλη, το αργότερο για την περίοδο 1991, ενός μηχανισμού που επιτρέπει τη διαφοροποίηση των παραγωγών βαρέων αμνών και των παραγωγών ελαφρών αμνών · ότι η εφαρμογή ενός τέτοιου μηχανισμού αποτελεί προϋπόθεση για την εφαρμογή, για την περίοδο 1990, του καθεστώτος που προβλέπεται στο άρθρο 22 παράγραφος 8· ότι η Ισπανία ανακοίνωσε στην Επιτροπή, με ημερομηνία 28 Νοεμβρίου 1989, ένα σχέδιο αυτού του μηχανισμού που καθορίζει τη διαφοροποίηση μεταξύ παραγωγών βαρέων αμνών και παραγωγών ελαφρών αμνών· ότι τα προαναφερθέντα στοιχεία του μηχανισμού που προβλέπονται από την Ισπανία μπορούν να εξασφαλίσουν την κατάλληλη εφαρμογή των διατάξεων που προβλέπονται στο άρθρο 4 παράγραφος 3 και στο άρθρο 5 παράγραφος 4 του κανονισμού (ΕΟΚ) αριθ. 3013/89, μέχρι την εφαρμογή των κοινοτικών μέτρων που θα εγκριθούν επί του θέματος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται ο μηχανισμός που επιτρέπει να διαφοροποιηθούν οι παραγωγοί βαρέων αμνών από τους παραγωγούς ελαφρών αμνών που ανακοινώθηκε από την Ισπανία στις 28 Νοεμβρίου 1989. Άρθρο 2 Η παρούσα απόφαση απευθύνεται στην Ισπανία. Βρυξέλλες, 20 Δεκεμβρίου 1989.

[Source: multi_eurlex | Tokens: 1625]